fi fi fi sv fi fi fi fi sv fi fi fi fi hu fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Vanhalla on valttikortteja – kelpaisivatko ne verkkopeliksikin? - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Ikääntyvä, yksin asuva isäni voi 85-vuotiaana hyvin. Mieli on virkeä, talous on turvallisessa tilassa ja voimia riittää puuhata omilla mailla luonnon kauneudesta nauttien. Hän kertoo mielissään, miten on kohdannut hyvää palvelua ja fantastisia ihmisiä.
Yksin oleminen kyllä mietityttää. Ei se katastrofi ole, päivät tuntuvat enimmäkseen ihan hyviltä. Toki lasten perheiden (sopivan lyhyet) käynnit ovat erityisiä ilon aiheita. Isän mielestä yhteiskunnastamme puuttuu kuitenkin tapoja vanhojen ihmisten tehdä asioita keskenään, ainakin, kun kotoa kylille lähteminen vaikeutuu.
Hänen pohdintansa ovat päättyneet yllättävään ideaan: olisipa hienoa, jos joku kehittäisi vanhoille ihmisille tarkoitetun yhteisöllisen pelin, tietokonepelin, helppokäyttöisen, ja vielä sellaisen, jossa vanhojen ihmisten erityinen voimavara tulisi käyttöön. Tuo voimavara on tietenkin eletty pitkä elämä ja sen varrelta kertyneet muistot.
Olisiko tuossa väylä johonkin itseään suurempaan?
Pelin ajatus tuntuu monipuoliselta mahdollisuudelta. Nuorempien peliyhteisöt ovat muutakin kuin virtuaalisia, niiden kautta voi syntyä myös tosielämän ystävyyksiä ja yhteyksiä. Virtuaalimaailmassa tapahtuva peli voi myös olla eläkeläiskerhoa helpompi ympäristö rakentaa yhteyksiä sukupolvien välille. Kaikki oppiminen, yhdessä tekeminen ja itsensä haastaminen parantavat parhaan tietämyksemme mukaan aivoterveyttä. Mikä hyvänsä yhdessä tehty toimeliaisuus lisää yhteenkuulumisen säikeitä ja tuo oman lisänsä monipuoliseen turvaverkkoon.
Eletty elämä ja sen muistot ovat valttikortteja!
Niin, itse asiassa ne ovat enemmänkin. Ne ovat hiljaista tietoa siitä, miten vaikeista ajoista ja vaikeista tilanteissa on selvitty, miten luottamusta on rakennettu, keitä me oikein olemme me suomalaiset. Ja ne ovat katoavaa tietoa. Jos vanhat ihmiset eivät pääse kertomaan muistoistaan, ei niitä kohta enää ole. Joten lisähaaste tälle unelmapelille on tehdä pelatuista valttikorteista jotain enemmän kuin vain pelimerkkejä, jotain, jonka turvin elämänsä peliin paneva vanha ihminen voi kokea antavansa lahjan meille nuoremmille sukupolville.
Suomessa on uutta luovaa peliteollisuutta, on yhteisöllisyyttä tavoittelevia verkkopalveluita ja niihin liittyvää teknistä osaamista, on vanha vahva yhdistystoiminnan perinne, on vielä toistaiseksi varsin hyvä luottamus niin julkisiin kuin yksityisiinkin palveluihin, on erittäin hyvin koulutettu ja lukemiseen tottunut väestö. Ja ehkäpä tietokoneet ovat kehittyneet jo riittävän helpoiksi iäkkäille, kun kaksivuotiaatkin niiden parissa viihtyvät.
Löytyisikö tästä Suomen maaperästä vireää joukkoa, joka yhdessä ennakkoluulottomien vanhojen ihmisten kanssa ja heitä arvostaen saisi aikaan isäni vision?
Matti Mäkelä ylilääkäri Iäkkäät, vammaiset ja toimintakyky, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.